**Projektas**

|  |
| --- |
| UKMERGĖS RAJONO SAVIVALDYBĖSTARYBA |
|  |
| **SPRENDIMAS** |
| **DĖL UKMERGĖS RAJONO SAVIVALDYBĖS TARYBOS 2020 M. RUGSĖJO 24 D. SPRENDIMO NR. 7-239 „DĖL UKMERGĖS RAJONO SAVIVALDYBĖS ŠVIETIMO ĮSTAIGŲ DIDŽIAUSIO LEISTINO PAREIGYBIŲ SKAIČIAUS“ PAKEITIMO** |
| 2021 m. birželio d. Nr. |
| Ukmergė |
|  |
|  |

**Vadovaudamasi Lietuvos Respublikos vietos savivaldos įstatymo 18 straipsnio 1 dalimi, atsižvelgdama į Ukmergės rajono savivaldybės tarybos 2021 m. kovo 25 d. sprendimą Nr. 7-33 ,,Dėl Ukmergės rajono savivaldybės 2021 m. biudžeto patikslinimo“, Ukmergės rajono savivaldybės taryba**

n u s p r e n d ž i a:

1. Pakeisti Ukmergės rajono savivaldybės tarybos 2020 m. rugsėjo 24 d. sprendimą Nr.7-239 „Dėl Ukmergės rajono savivaldybės švietimo įstaigų didžiausio leistino pareigybių skaičiaus“:

1.1. papunktyje 1.1 Lopšelis-darželis ,,Buratinas“ vietoje ,,31,80“ įrašyti ,,33,30“ ir 1.1 papunktį išdėstyti taip:

,,1.1. Lopšelis-darželis ,,Buratinas“ – 33,30“;

1.2. papunktyje 1.5 Lopšelis-darželis ,,Žiogelis“ vietoje ,,34,65“ įrašyti ,,43,45“ ir 1.5 papunktį išdėstyti taip:

,,1.5. Lopšelis-darželis ,,Žiogelis“ – 43,45“;

1.3. papunktyje 1.10 Taujėnų gimnazija vietoje ,,45,38“ įrašyti ,,43,48“ ir 1.10 papunktį išdėstyti taip:

,,1.10. Taujėnų gimnazija – 43,48“;

1.4. papunktyje 1.12 Deltuvos pagrindinė mokykla vietoje ,,30,69“ įrašyti ,,31,19“ ir papunktį 1.12 išdėstyti taip:

,,1.12. Deltuvos pagrindinė mokykla – 31,19“;

1.5. papunktyje 1.13 Dukstynios pagrindinė mokykla vietoje ,,79,33“ įrašyti ,,80,08“ ir papunktį 1.13 išdėstyti taip:

,,1.13. Dukstynos pagrindinė mokykla – 80,08“;

1.6. papunktyje 1.14 Senamiesčio progimnazija vietoje ,,70,76“ įrašyti ,,67,64“ ir papunktį 1.14 išdėstyti taip:

,,1.14. Senamiesčio progimnazija – 67,64“;

1.7. papunktyje 1.15 Užupio pagrindinė mokykla vietoje ,,82,17“ įrašyti ,,82,67“ ir papunktį 1.15 išdėstyti taip:

,,1.15. Užupio pagrindinė mokykla – 82,67“.

2. Nustatyti, kad šis sprendimas įsigalioja nuo 2021 m. rugsėjo 1 dienos.

Savivaldybės meras

Projektą parengė

Švietimo, kultūros ir sporto skyriaus

vyr. specialistė Ramunė Bakučionienė

Sprendimo projektas suderintas ir pasirašytas Ukmergės rajono savivaldybės dokumentų valdymo sistemoje „Kontora“

**UKMERGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL UKMERGĖS RAJONO SAVIVALDYBĖS TARYBOS 2020 M. RUGSĖJO 24 D. SPRENDIMO NR. 7-239 „DĖL UKMERGĖS RAJONO SAVIVALDYBĖS ŠVIETIMO ĮSTAIGŲ DIDŽIAUSIO LEISTINO PAREIGYBIŲ SKAIČIAUS“ PAKEITIMO“**

**AIŠKINAMASIS RAŠTAS**

2021 m. birželio 2 d.

Ukmergė

1. **Sprendimo projekto rengimo pagrindas:**

Lietuvos Respublikos vietos savivaldos įstatymo (VSĮ) 18 straipsnio 1 dalis numato, kad savivaldybės tarybos priimtus teisės aktus gali sustabdyti, pakeisti ar panaikinti pati savivaldybės taryba.

Sprendimo projektas parengtas atsižvelgiant į ugdymo įstaigų vadovų raštus dėl didžiausio leistino pareigybių skaičiaus pakeitimo bei didelių ir labai didelių specialiųjų ugdymosi poreikių turinčių mokinių skaičių ugdymo įstaigose.

**2. Sprendimo projekto tikslas ir esmė:**

Sprendimo projekto tikslas – skirti pakankamą skaičių pareigybių įtraukiojo ugdymo procesui organizuoti.

# Ukmergės rajono savivaldybės taryba 2021 m. kovo 25 d. sprendimu Nr. 7-33 ,, Dėl Ukmergės rajono savivaldybės 2021 metų biudžeto patikslinimo“ papildomai skyrė lėšas Dukstynos ( 2 759 Eur), Užupio (1 764 Eur) ir Deltuvos (1 764 Eur) pagrindinėms mokykloms mokytojų padėjėjų pareigybėms steigti. Lietuvos Respublikos švietimo, mokslo ir sporto ministerija įsipareigoja šias, naujai įsteigtas mokytojų padėjėjų pareigybes, finansuoti pagal 2021-04-23 Švietimo, mokslo ir sporto ministerijos bei Ukmergės rajono savivaldybės administracijos pasirašytą sutarį Nr.S-627/20-198 ,,Lėšų naudijimo sutartis su Ukmergės rajono savivaldybe“. Mokytojų padėjėjų pareigybės reikalingos darbui su didelių ir labai didelių specialiųjų ugdymosi poreikių turinčiais vaikais, kuriems tokią pagalbą rekomenduoja Ukmergės švietimo pagalbos tarnyba.

Vaikų lopšelyje-darželyje ,,Buratinas“ 2021 m. balandžio 29 d. sprendimu Nr. 7-100 buvo padidintas didžiausias leistinas pareigybių skaičius mokytojo padėjėjo pareigybei steigti. Gegužės mėnesį ugdymo įstaiga gavo papildomas specialistų išvadas bei rekomendacijas dėl 4 vaikų ugdymo ir mokytojo padėjėjo pagalbos ugdymo proceso metu. Kadangi vaikai ugdomi skirtingose grupėse reikia 1,5 mokytojo pareigybės.

Nuo rugsėjo 1 dienos vaikų lopšelyje-darželyje ,,Žiogelis“ pradės veikti 3 papildomos ikimokyklinio ugdymo grupės. Jų veiklai užtikrinti reikės papildomai 4,8 ikimokyklinio ugdymo mokytojo, 3 mokytojo padėjėjo ir 1 virėjo pareigybės.

Nuo rugsėjo 1 dienos Ukmergės Senamiesčio progimnazijos Dainavos mokykloje-daugiafunkciame centre nebelieka pradinių klasių, todėl reikalinga sumažinti mokytojo, virėjo ir valytojo pareigybes iš viso - 3,12 pareigybės.

Nuo rugsėjo 1 dienos, atsižvelgiant į tėvų poreikius, Taujėnų gimnazijoje ikimokyklinio ir priešmokyklinio ugdymo grupės dirbs 10,5 val.( iki šio ikimokyklinio ugdymo grupė dirbo 10 val. , o priešmokyklinio ugdymo grupė 4 val. per dieną). Šių grupių veiklai užtikrinti papildomai reikalinga 1,12 ikimokyklinio ugdymo mokytojo, 1 mokytojo padėjėjo pareigybės. Kadangi Baleliuose nutraukiamas ikimokyklinio ir priešmokyklinio ugdymo programos vykdymas, ikimokyklinio ugdymo mokytojo, mokytojo padėjėjo pareigybės perkeliamos į Taujėnų gimnaziją. Lieka nepanaudotos virėjo, darbininko, meninio ugdymo pedagogo ir dalis ikimokyklinio ugdymo pedagogo (iš viso 1,9 pareigybės). Mokykla prašo sumažinti didžiausią leistiną pareigybių skaičių.

**3. Šiuo metu galiojančios ir teikiamu projektu siūlomos naujos nuostatos (esant galimybei – lyginamasis variantas):**

Pridedama lentelė palyginimui, kaip keičiasi minėtų ugdymo įstaigų didžiausias leistinas pareigybių skaičius.

|  |  |  |
| --- | --- | --- |
| **Ugdymo įstaigos pavadinimas** | **Didžiausias leistinas pareigybių skaičius dabar** | **Didžiausias leistinas pareigybių skaičius priėmus sprendimą** |
| ,,Buratinas“ | 31,80 | 33,30 |
| ,,Žiogelis“ | 34,65 | 43,45 |
| Deltuvos pagrindinė mokykla | 30,69 | 31,19 |
| Dukstynos pagrindinė mokykla | 79,33 | 80,08 |
| Užupio pagrindinė mokykla | 82,17 | 82,67 |
| Senamiesčio progimnazija | 70,76 | 67,64 |
| Taujėnų gimnazija | 45,38 | 43,48 |

Iš viso bendras pareigybių skaičius padidėtų 7,03 pareigybės ( iš jų 5,75 pareigybės finansuojamos iš VB).

**4. Sprendimui įgyvendinti reikalingos lėšos ir galimi finansavimo šaltiniai:**

Deltuvos, Dukstynos, Užupio pagrindinių mokyklų mokytojų padėjėjų pareigybės bus finansuojamos iš valstybės biudžeto, ,,Buratino“ 1,5 pareigybės bus finansuojama iš savivaldybės biudžeto. 4 mėn. reikės – 4,7 tūks. Eur . Vaikų lopšelio-darželio ,,Žiogelis“ papildomoms pareigybėms finansuoti 4 mėn. reikės 40,04 tūkt. Eur ( 16,7 tūkst. Eur - iš ugdymo lėšų (ML), 23,34 tūkst. Eur - iš savivaldybės biudžeto).

**5. Priėmus sprendimą laukiami rezultatai, galimos pasekmės:**

Priėmus šį sprendimą minėtose ugdymo įstaigose bus užtikrintas įtraukusis ugdymas, suteikta reikalinga mokytojo padėjėjo pagalba vaikų lopšelyje- darželyje ,,Buratinas“, Deltuvos, Dukstynos ir Užupio pagrindinėse mokyklose. Užtikrintas vaikų lopšelio-darželio ,,Žiogelis“ naujai įsteigtų grupių veiklos organizavimas.

**6. Priimtam sprendimui įgyvendinti reikalingi papildomi teisės aktai (priimti, pakeisti, panaikinti):**

Ugdymo įstaigų direktorių įsakymai dėl pareigybės sąrašų patvirtinimo.

**7. Lietuvos Respublikos korupcijos prevencijos įstatymo 8 straipsnio 1 dalyje numatytais atvejais – sprendimo projekto antikorupcinis vertinimas:** – neatliekamas.

**8. Kai sprendimo projektu numatoma reglamentuoti iki tol nereglamentuotus santykius, taip pat kai iš esmės keičiamas teisinis reguliavimas – sprendimo projekto numatomo teisinio reguliavimo poveikio vertinimas:** –

**9. Sekretoriatas priimtą sprendimą pateikia\*:** Ukmergės rajono savivaldybės administracijos Finansų skyriui, Švietimo, kultūros ir sporto skyriui, vaikų lopšeliams-darželiams ,,Buratinas“, ,,Žiogelis“, Deltuvos, Dukstynos ir Užupio pagrindinėms mokykloms, Senamiesčio progimnazijai ir Taujėnų gimnazijai.

**10. Aiškinamojo rašto priedai: –**

Švietimo, kultūros ir sporto skyriaus

vyriausioji specialistė Ramunė Bakučionienė